open-index/open-wikipedia-markdown huggingface dataset:
Xplora

**Xplora** foi unha canle de televisión española privada, de ámbito nacional, que emitía en dixital e operada por Atresmedia que emitía a través da TDT. Comezou as súas emisións regulares o 1 de maio de 2012 e cesounas o 5 de maio do 2014 na televisión en aberto. Durante un mes, ata o 5 de xuño do 2014, Xplora emitiuse en Internet a través de Atresplayer.

O 1 de maio Xplora comezou as súas emisións cun 1,2% de share no seu primeiro día, superando a MTV e a Energy. Ademais, desde o primeiro momento, Xplora ofrece toda a súa programación en directo a través de Internet.

Alén disto, antes de decantarse por transformar laSexta2 nunha canle de documentais, o grupo barallou a posibilidade de convertela nunha canle infantil, recuperando a marca Megatrix. No entanto, esta opción foi descartada ó considerar que xa existían demasiadas canles dirixidas ós nenos ou mozos, como Disney Channel, Clan e Boing, o cal supoñería maior dificultade para atoparlle un oco rendible.

A canle cesou as súas emisión o 5 de maio do 2014, como consecuencia dunha sentenza xudicial do Tribunal Supremo que anulou a concesión de nove canles da TDT, debido a que foron outorgadas sen o preceptivo concurso público que rexe a Lei Audiovisual.

Porén, Xplora continou as súas emisións a través de Internet en Atresplayer durante catorce horas ao día.

Finalmente, Xplora cerrou as súas emisións online o 5 de xuño de 2014, despedíndose dos seus espectadores definitivamente. Desde ese momento, moitos dos seus contidos puideron seguir véndose a través das canles de Atresmedia e na sección de documentais de Atresplayer

## Programación 
**Xplora** era unha canle dedicada ós documentais en todos os xéneros: culturas, o noso mundo, tecnociencia, natureza, historia... con producións norteamericanas e británicas de cine documental e documentais de telerrealidade. Para iso, a canle contaba con títulos de especialistas en documentais como BBC, National Geographic, History Channel, HBO, Zodiak, Fremantle, Cineflix ou Rive Gauche, que foron algúns dos provedores de Xplora.

Aínda que ó principio a canle só emitía documentais, a súa programación tamén incluíu programas de telerrealidade. Os seus programas máis emblemáticos foron:

* Cazadores de coches.
* Cazadores de fantasmas.
* Cazatesoros.
* Cuerpos Embarazosos.
* El jefe infiltrado.
* Empeños a lo bestia.
* Empeños a lo bestia: Chicago.
* Guerreros del motor.
* La casa de empeños.
* Los cazadores del pantano.
* Los restauradores.
* Millonario anónimo.
* Pesadilla en la cocina.

O último documental que emitiu Xplora foi *Empeños a lo bestia*, un dos documentais máis vistos da devandita canle.

## Audiencias 
Evolución da cota de pantalla mensual, segundo as medicións de audiencia elaborados en España por TNS. Están en letra grosa e azul os meses en que foi líder de audiencia.

* Máximo histórico. | ** Mínimo histórico.

## Notas
Crisolaminarina

A **crisolaminarina** (tamén chamada **leucosina**) é un polisacárido formado por unidades de glicosa (un glucano), que se encontra en algas heterocontas. É un polímero lineal con enlaces β(1→3) e β(1→6), os cales están na proporción 11:1. Crese que a crisolaminarina é un dos biopolímeros máis comúns na Terra.

A crisolaminarina é un polisacárido de almacenamento enerxético típico das heterocontas fotosintéticas. Membros do fitoplancto, como as diatomeas utilízano como carbohidrato alimenticio de reserva (similar ao uso da laminarina que fan as algas pardas).

A crisolaminarina almacénase dentro das células destes organismos disolta en auga e encapsulada en vacúolos cuxo índice de refracción aumenta co contido en crisolaminarina. Ademais, as algas heterocontas utilizan aceites como composto de almacenamento enerxético (e para controlar a flotabilidade), polo que non dependen só da crisolaminarina.

## Notas
Liquenina

A **liquenina**, tamén chamada **liquenano** ou **amidón de musgo**, é un polisacárido complexo formado por unidades de glicosa (un glucano), que se encontra en varias especies de liques. Pode extraerse da *Cetraria islandica*, que recibe o nome de "musgo" de Islandia, polo seu parecido superficial cos musgos, pero que en realidade é un lique. Foi estudada desde 1957. Quimicamente a liquenina é un polímero lineal formado por residuos de glicosa unidos por enlaces glicosídicos β-1,3 e β-1,4.

É un importante carbohidrato para a alimentación dos renos e os esquíos voadores do norte (*Glaucomys sabrinus*), que se alimentan do lique *Bryoria fremontii*.

Para extraela do "musgo" de Islandia, este dixírese nunha disolución débil fría de bicarbonato de sodio durante algún tempo, e despois férvese. Así, a liquenina disólvese e ao arrefriar sepárase como unha xelatina incolora. Non pode tinguirse con iodo, a diferenza doutros polisacáridos.

## Notas
Pululano

O **pululano** (tamén chamado en parte da literatura **pululana**) é un polisacárido formado por unidades de glicosa (un glucano), que producen certos fungos. O polímero é lineal e consta de unidades de maltotriosa, polo que é un α-1,4- ;α-1,6-glucano. Os tres residuos de glicosa que forman a maltotriosa están conectados entre si por enlaces glicosídicos α-1,4, mentres que as sucesivas maltotriosas están unidas por enlaces glicosidicos α-1,6. O pululano prodúceo a partir do amidón hidrolizado por fermentación o fungo *Aureobasidium pullulans*, de tipo lévedo.

Como é un polímero comestible practicamente sen sabor, o seu principal uso comercial é na fabricación de películas comestibles solubles e transparentes, que se utilizan en varios produtos para ter bo alento ou de hixiene bucal. Úsase na produción de cápsulas para suplementos dietéticos, recubrimentos, gomas de mascar e xelatinas. Como aditivo alimentario, ten o número E E1204.

O polulano é estable en solución acuosa entre os pHs 3 e 8. É doadamente soluble en auga, pero non en solventes orgánicos. As disolucións son viscosas pero sen formar xeles.

Algunhas bacterias, como por exemplo *Klebsiella*, producen encimas que degradan o polulano chamados pululanases.

## Notas 
* Diagrama químico do pululano.
Ramón Abilleira

**Ramón Abilleira Piñeiro** foi un agrarista galego.

## Traxectoria 
Presidente da Sociedad de Agricultores de Lérez. Distinguiuse nas loitas agrarias e participou activamente na campaña antiforal. Interveu no mitin e na Asemblea Antiforal de Vigo o 26 de xaneiro de 1908, onde tomou corpo o movemento dos antiforistas. Tomou parte como orador no acto para defender o abolicionismo. Presidiu o mitin que tivo lugar en Pontevedra o 23 de febreiro, no que se consistiu oficialmente o Directorio Antiforista de Teis. Volveu presidir outra reunión en outubro dese mesmo ano para constituír o comité provincial da Federación Agraria de Pontevedra. En 1909 participou, como orador, nas reunións antiforistas de Redondela, Baión e Vilaboa. Presentouse como agrario ás eleccións municipais de 1911 polo distrito de Lérez e resultou derrotado por moi escasa marxe. Radicalizada a loita agraria, a familia Abilleira foi acusada de intervención en axitacións específicas como a curta de cepas en 1914, sen que se puidera demostrar. Volveu presentarse ás municipais en 1917, pero tampouco foi elixido. Na Segunda República foi nomeado concelleiro e 5º tenente-alcalde de Pontevedra en xaneiro de 1936, na corporación presidida por Tomás Abeigón Pazos.

## Véxase tamén 
## Véxase tamén 
### Bibliografía 
* 
* José Antonio Durán: "ABILLEIRA, Ramón" na *Gran Enciclopedia Galega*
Países Baixos (homónimos)

O termo xeográfico e xeopolítico **Países Baixos** pode referirse a:
* Os **Países Baixos**, estado soberano da Europa actual, coñecido popularmente como Holanda.
* Os **Países Baixos austríacos**
* Os **Países Baixos borgoñóns**
* Os **Países Baixos españois**
* Os **Países Baixos (rexión histórica)**

### Véxase tamén 
* Flandres (homónimos)
Pleurana

A **pleurana** ou pleurano é un polisacárido insoluble formado por unidades de glicosa ( un glucano), que foi illado do fungo *Pleurotus ostreatus*. É un polímero lineal formado por glicosas unidas por enlaces glicosídicos β-1,3 e β-1,6.

Este beta-glucano ten propiedades de modificador da resposta biolóxica. As súas propiedades inmunomoduladoras fan que o hóspede sexa máis resistente a infeccións e neoplasmas.

Nun estudo publicado en 2010, este composto demostrou ter un efecto protector contra a supresión da actividade dalgunhas células inmunes (células NK) inducida polo exercicio en suxeitos que tomaban 100&nbsp;mg diarios.

Noutro estudo publicado en 2011, este glucano viuse que reducía a incidencia das infeccións do tracto respiratorio superior e incrementaba o número de células NK circulantes.

Tamén esta a ser estudado como un potencial adxuvante inmunolóxico.

## Notas
Roberto Canella

**Roberto Canella Suárez**, nado en Llaviana (Asturias) o 7 de febreiro de 1988, é un futbolista español. Xoga de lateral esquerdo e o seu equipo actual é o CD Lugo.

## Traxectoria 
O 27 de xuño de 2014 fíxose oficial a súa cesión o Deportivo da Coruña para a tempada 2014/15..

## Notas 
## Véxase tamén 
### Ligazóns externas 
* Datos do xogador en Soccerway
Siarhiej Hajek

**Siarhiej Hajek** (en belaruso *Сяргей Гаек*), nado como **Jan Gajek** o 8 de febreiro de 1949 en Łyszkowice, no condado de Łowicz (dende 1999 parte do voivodato da Pequena Polonia, Polonia) é un sacerdote católico polaco, visitador apostólico para os grecocatólicos no territorio de Belarús.

## Traxectoria 
Naceu nunha familia católica latina de Łyszkowice, na Polonia central, e fixo os estudos básicos no mesmo lugar.

En agosto de 1967 Hajek uniuse á Congregación dos Padres Marianos. Entre 1967 e 1974 estudou na Universidade Católica de Lublin. A finais da década dos sesenta, comezou a participar en actividades do clero belaruso no exilio. Tivo contacto co centro cultural e relixioso belaruso en Londres, incluíndo co bispo Časlaŭ Sipovič e co sacerdote Robert Tamushanski. En 1973 foi ordenado sacerdote e exerceu durante varios anos na parroquia de Głuchołazy.

Durante os dous anos seguintes estudou na Facultade de Teoloxía da Universidade Católica de Lublin, e posteriormente foi enviado a Roma, onde estudou no Pontificio Instituto Oriental entre 1978 e 1983. En novembro de 1983 Hajek doutorouse e volveu a Polonia, traballando até 1999 na Universidade Católica de Lublin.

### Visitador apostólico en Belarús 
En 1994 o papa Xoán Paulo II nomeouno visitador apostólico para os grecocatólicos en Belarús. En 1996 Hajek foi nomeado arquimandrita e membro correspondente da Pontificia Academia de María. En 1997 converteuse en asesor da Congregación para as Igrexas Orientais, e en 2014 foi confirmado en dito cargo por Francisco.

## Obra escrita 
* 
* 
* 

## Fotografías 

File:Sergiusz Gajek in 2008.JPG|Siarhiej Hajek, 29 de xaneiro de 2008
File:Sergiusz Gajek in 2012 march 18.jpg|Siarhiej Hajek, 18 de marzo de 2012

## Notas 
;Notas

;Referencias

## Véxase tamén 
### Ligazóns externas 
* Biografía na páxina web do Centro Grecocatólico San Xosé de Minsk
Comité Antiforista de Becerreá

O **Comité Antiforista de Becerreá**, constituído en 1909, foi un comité organizador da propaganda antiforal en Galicia.
## Historia 
Logo dunha intensa propaganda nas parroquias, fundáronse os primeiros sindicatos agrícolas do distrito de Becerreá en abril de 1909. En maio fíxose o primeiro mitin rural, con Alfredo Vicenti como orador. Elixiuse un Comité central provisional dirixido por Santiago Pereira Neira, un responsable da dirección da loita, outro de propaganda e delegados por cada un dos concellos do distrito de Becerreá. Presentaron a Alfredo Vicenti como candidato a deputado a Cortes polo distrito nas eleccións xerais de 1910. Vicenti competiu co gobernamental Antonio Goicoechea. O Comité acordou "declarar o boicot a todos os que deixen de votar; aos que válidos da súa riqueza e autoridade, falsifiquen as actas, as rouben, e compren ou vendan votos ou exerzan coacción sobre algún cidadán, e aos que dean comidas, viños e cigarros aos electores". A elección de 28 de xuño de 1910 foi declarada nula e convocáronse eleccións parciais o 4 de setembro. Nestas foi elixido Vicenti, que ao non presentar credencial, declarouse nula a elección o 13 de outubro. Convocáronse novas eleccións parciais para o 25 de decembro, e declarouse a nulidade o 8 de marzo de 1911. Finalmente Antonio Goicoechea acabou sendo elixido deputado.

## Notas 
## Véxase tamén 
### Bibliografía 
* 
*
Miguel Veloso

**Miguel Luís Pinto Veloso**, nado en Coímbra o 11 de maio de 1986, é un futbolista portugués. Xoga de centrocampista e na actualidade xoga polo FK Dynamo Kyiv.

## Traxectoria 
Formouse nas catgorías inferiores Sport Lisboa e SL Benfica, pero tiña problemas de peso o cal foi motivo de abandono. Despois do Sport Lisboa e Benfica ingresou no CAC onde xogou un ano para despois pasar ao Sporting Clube de Portugal. O club sportinguista cedeuno ao CD Olivais e Moscavide na tempada 2005/06, onde axudou ó club a subir á Liga de Honra. O seu debut foi o 9 de setembro de 2006 contra o Nacional de Madeira

O seu primeiro contrato profesional comezou na tempada 2005/06 e rematou en xaneiro de 2007, renovando por outros 6 anos. Asumiu unha posición de relevancia despois dunha excelente exhibición na vitoria 1-0 do Sporting sobre o Inter de Milán de Luís Figo na Liga de Campións.

O día 30 de xullo de 2010, o Sporting confirmou o traspaso de Miguel Veloso ao Genoa CFC, por un total de 9 millóns de euros e o traspaso de Alberto Zapater.

O 4 de xullo de 2012, o FC Dynamo Kyiv conseguiu a súa contratación, por un prezo en torno aos sete millós de euros, cun contrato de duración de catro tempadas.

## Selección portuguesa de fútbol 
Miguel Veloso participou no Campionato da Europa de sub-21 en 2007 nos Países Baixos anotando 2 goles, o que non evitou a eliminación da selección portuguesa na fase de grupos.

O 14 de agosto de 2007, Miguel Veloso foi chamado por primeira vez pola Selección absoluta, dirixida por Luiz Felipe Scolari para xogar un encontro contra Armenia.

miniatura
Miguel Veloso foi un dos 23 convocados por Luiz Felipe Scolari para a Eurocopa de Fútbol 2008.

Marcou o seu primeiro gol coa Selección contra Malta o 14 de outubro de 2009.

## Palmarés 
### Club 
;Olivais e Moscavide
* Segunda División Portuguesa: 2005–06

;Sporting
* Taça de Portugal: 2006–07, 2007-08
* Supertaça Cândido de Oliveira: 2007, 2008

;Dínamo de Kíiv
* Copa de Ucraína: 2013-14

### Selección 
* Campionato Europeo Sub-17: 2003

### Individual 
* Xogador revelación do campionato: 2006-07

## Véxase tamén 
### Ligazóns externas 
* Sitio web oficial de Miguel Veloso 
* Historial de traspasos do xogador
Gran Premio do Reino Unido de 2014

O **Gran Premio de Inglaterra de 2014** (coñecido oficialmente como o **2014 Formula 1 Santander British Grand Prix**) foi unha carreira de Fórmula 1 que se celebrou o 6 de xullo de 2014, no Circuíto de Silverstone, Northamptonshire e Buckinghamshire, Inglaterra, Reino Unido. A carreira foi a novena rolda da tempada  de Fórmula 1, a 68º edición do Gran Premio do Reino Unido, e a 50º vez que a carreira disputouse no Circuíto de Silverstone.

## Resumo da carreira 
### Adestramentos libres 
Susie Wolff participou na primeira sesión de adestramentos libres, pilotando o Williams en lugar de Valtteri Bottas. Ao facelo, converteuse na primeira muller en participar nun fin de semana de Gran Premio desde Giovanna Amati que non logrou clasificarse para o Gran Premio do Brasil de 1992.
 
Felipe Massa tivo un grande accidente na curva Stowe, na primeira práctica, pero amañouse para participar na segunda sesión, e o coche de Lewis Hamilton se avariou no medio da pista na segunda práctica.

### Eliminatorias 
Nunha última volta lanzada da Q3, Nico Rosberg logrou a pole por diante de Sebastian Vettel cun tempo de 1:35.766.

### Carreira 
A carreira comezou cun accidente na primeira volta que provocou a saída do coche de seguridade e, posteriormente, unha bandeira vermella. Kimi Räikkönen saíuse na recta Wellington e perdeu o control nunha fochanca cando intentaba volver á pista. Estrelouse contra as barreiras no lado oposto da recta logo de trompear a través do tráfico na pista. Massa intentou esquivar o Ferrari, pero trompeou e colisionou, danando seriamente o seu coche. Ambos pilotos retiráronse da carreira.

A dirección da carreira decidiu que o dano no gardarail era grave e debía ser reparado antes de reiniciar a carreira. A carreira reiniciouse exactamente unha hora despois da hora do arranque inicial.

Nico Rosberg tivo o seu primeiro abandono da tempada logo dun fallo no cambio, permitindo que Hamilton lograra o primeiro lugar e gañara o seu quinto gran premio da tempada.

## Clasificación 
### Cualificación 
### Carreira 
### Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Ligazóns externas 
* Official Event Site
José Carlos Fernández Vázquez

**José Carlos Fernández Vázquez**, nado en Minas de Ríotinto (Huelva) o 17 de xullo de 1987, é un futbolista español. Xoga de centrocampista e o seu equipo actual é o Rayo Vallecano.

## Véxase tamén 
### Ligazóns externas 
* Datos do xogador en bdfutbol.com
Leira (agricultura)

, Auvers, 1890]]
Na agricultura unha **leira**, un **agro**, unha **veiga** ou un **campo**, é un terreo de labranza, unha zona de cultivo. As estremas deste terreo son a miúdo marcadas por un valo, un derrego, un comareiro, un lindeiro, unha sebe ou valados de pedra. 
## Tipos 
As leiras pódense dividir segundo a función nestes grupos principais:
### Segundo a rega 
* Leira de secaño.
* Leira de regadío.

### Segundo o uso 
* **Veiga**: Terreo baixo, amplo e fértil, xeralmente ás beiras dun río.
* **Cortiña**, **eixado** ou **eirado**, terreo próximo á casa de labranza, xeralmente valado e de pequenas dimensións, dedicado fundamentalmente ao cultivo de cereais, hortalizas ou patacas.
* **Varcia** ou **varxa**: Terreo chan e fértil situado nas marxes dun río, que é frecuentemente anegado por este.
* **Eido**: terreo cultivado, que pode estar entre as terras que rodean a casa ou non; moitas veces é a propia propiedade.
* **Eirado** ou airado, terreo de cultivo, polo xeral de pouca extensión e próximo á casa.
* **Eixido** ou enxido, terreo de pouca extensión contiguo á casa, onde polo xeral se cultivan hortalizas.
* **Horta**: terreo de pouca extensión onde se cultivan fundamentalmente verduras legumes e hortalizas e tamén nalgúns casos árbores froiteiras (pequeno tamaño).
* **Pomar**: terreo ou horta plantada de árbores froiteiras, especialmente de maceiras.
* **Pasteiro**: terreo cuberto de herba onde se leva o gando a pacer.
* **Senra** ou **seara**: campo labrado á parte, xeralmente con cereais.
* **Coutada**: terreo que se acouta para que medre o pasto, non é xeralmente cultivado.
* **Touza** ou **touceira**, terreo cerrado, con vexetación de árbores ou mato alto.
* **Bouza** ou **poula**, terreo inculto poboado de mato, como toxos, xestas, uces etc.
* **Devesa**, terreo extenso, poboado de árbores non moi mestas, normalmente valado ou cercado.

## Notas 
## Véxase tamén
Exarcado apostólico católico ucraíno de Volinia, Polesia e Podlasia

O **exarcado apostólico de Volinia, Polesia e Podlasia** foi un exarcado apostólico da Igrexa Católica Ucraína estabelecido en 1931.

## Historia 
Xa en 1907 o Metropolita de Lviv Andrei Sheptytskyi obtivera do papa Pío X permiso para organizar a estrutura e a xerarquía da Igrexa Grecocatólica nos territorios de Rusia.

En base a este privilexio, en setembro de 1939, logo da invasión de Polonia por Alemaña e a Unión Soviética, e pola extensión da influencia ortodoxa nas áreas baixo dominio soviético, o sínodo grecocatólico ucraíno decidiu nomear 3 exarcas encargados de crear a estrutura eclesiástica na Unión Soviética, que se sumarían a Klymentii Sheptytskyi, exarca de Rusia e Siberia: Yosyf Slipyi (Ucraína), Anton Niemancevič (Belarús) e Mykolai Charnetskyi (Volinia, Polesia e Podlasia).

O exarcado deixou na práctica de existir cando o seu exarca Mykolai Charnetskyi foi arrestado pola NKVD soviética o 11 de abril de 1945, logo da segunda guerra mundial.

## Notas 
## Véxase tamén 
### Ligazóns externas 
* Ukrainian Apostolic Exarchate of Volhynia, Polesia and Pidliashia
A Baiuca, Ledesma, Boqueixón

**A Baiuca** é un lugar da parroquia de Ledesma no concello coruñés de Boqueixón, na comarca de Santiago.

## Toponimia 
Unha baiuca é un local público onde se serve alcohol, como unha taberna ou tasca.

## Lugares e parroquias 
### Lugares de Ledesma 
### Parroquias de Boqueixón 
## Notas
Manosa 6-fosfato

A **manosa 6-fosfato** (M6P) é un monosacárido fosfatado derivado da manosa que se une á lectina no sistema inmunitario. A M6P convértese en frutosa 6-fosfato pola acción do encima manosa fosfato isomerase.

A M6P é un importante sinal diana para as proteínas precursoras da hidrolase ácida, que se destinan ao transporte cara aos lisosomas. Engádese a etiqueta M6P a esas proteínas na cara *cis* do aparato de Golgi. Especificamente, nunha reacción na que están implicados a uridina difosfato (UDP) e a N-acetilglicosamina, o encima N-acetilglicosamina-1-fosfato transferase cataliza a glicosilación ligada a N de residuos de asparaxina con M6P. Unha vez marcadas axeitadamente co sinal diana da M6P, estas proteínas son desprazadas á rede *trans*-Golgi. Alí, o resto M6P é recoñecido e únese ás proteínas do receptor de manosa 6-fosfato (MPR) a pH 6,5-6,7.

Os encimas lisosómicos etiquetados con M6P quedan incluídos nos endosomas tardíos por medio do transporte vesicular. O pH nos endosomas tardíos pode chegar a 6,0, o cal causa unha disociación da M6P do seu receptor. Unha vez liberados, os encimas son transportados ao seu destino final nos lisosomas. Os MPRs están empaquetados en vesículas que se evaxinan dos endosomas tardíos e volven á rede "trans"-Golgi para a súa reciclaxe.

## Notas 
## Véxase tamén 
### Outros artigos 
* Manosa
* Receptor de manosa 6-fosfato
* Enfermidade da célula I
* Manosa 1-fosfato

### Ligazóns externas 
* 
* Role of M6P in protein modification(vídeo)
Ledesma, Ledesma, Boqueixón

**Ledesma** é un lugar da parroquia de Ledesma no concello coruñés de Boqueixón, na comarca de Santiago. Segundo o padrón municipal (INE 2013) ten 49 habitantes (23 homes e 26 mulleres).

## Lugares e parroquias 
### Lugares de Ledesma 
### Parroquias de Boqueixón
Resultados de Mercedes-Benz

Estes son os resultados completos en Grandes Premios de Daimler-Benz AG, o nome do propietario do equipo oficial de Mercedes-Benz, incluíndo Fórmula 1.

## Resultados completos no Campionato de Europa 
(Chave) (Resultados en **negra** indican pole position; resultados en *italica* indican volta rápida.)

† Von Brauchitsch fíxose cargo do coche de Fagioli logo da súa retirada.
†† Cando o coche de Caracciola presentou problemas mecánicos, el abandonou e Fagioli xa retirado pilotou o coche.
‡ Caracciola tomou o coche de Lang logo da súa retirada. Lang entón fíxose cargo do coche de von Brauchitsch. Caracciola retirou o coche de Lang e logo fíxose cargo do coche de Fagioli.
‡‡ Fagioli fíxose cargo do coche de Lang logo da súa retirada.
↑ O coche de Lang desenvolveu un problema e foi entregado ao piloto reserva Walter Bäumer. Caracciola caeu doente e entregou o seu auto a Lang.
↑↑ Lang cravouse un vidro no ollo despois de que as súas lentes rompéronse por unha pedra. O seu coche foi pilotado polo piloto reserva Walter Bäumer.
↓ Caracciola queimouse debido a fugas no escape e entregou o seu auto a von Brauchitsch, que máis tarde llo devolveu logo de sufrir o mesmo problema.

## Resultados completos na Fórmula 1 
### Como construtor 
(Chave)Resultados en **negra** indican pole position; resultados en *italica* indican volta rápida.

 Tempada en curso.
O comezo da tempada de  viu a introdución dun novo sistema de puntos na F1.

### Como fornecedor de motores 
(Chave)Resultados en **negra** indican pole position; resultados en *italica* indican volta rápida.

### 2020 - 2026 
 Tempada actual
† O piloto non rematou o gran premio, pero clasificou ó completar máis do 90% da distancia da carreira.

## Notas
Xenófanes

* **Xenófanes de Atenas**, embaixador nativo de Atenas ao servizo de Macedonia.
* **Xenófanes de Colofón**, poeta e filósofo grego.
* **Zenófanes** ou **Xenófanes** segundo certos eruditos, escritor en grego.
Sami Khedira

**Sami Khedira**, nado en Stuttgart o 4 de abril de 1987, é un exfutbolista alemán. Xogaba de mediocentro. Ademais, foi internacional coa selección alemá.

## Traxectoria 
Khedira chegou ás categorías inferiores do VfB Stuttgart no ano 1995, e chegou ó primeiro equipo no ano 2006. O 9 de xullo de 2008, estendeu o seu contrato ata o verán de 2011.

O 30 de xullo de 2010, Khedira fichou polo Real Madrid ata 2015.

## Palmarés 
### Club 
;Stuttgart
* Bundesliga: 2006–07

;Real Madrid
* Primeira División: 2011–12
* Copa do Rei: 2010–11, 2013–14
* Supercopa de España: 2012
* Liga de Campións da UEFA: 2013–14
* Supercopa de Europa: 2014
* Mundial de Clubs: 2014

;Juventus
* Serie A: 2015–16, 2016–17
* Coppa Italia: 2015–16, 2016–17

### Selección 
;Alemaña
* Mundial de Fútbol: 2014

;Alemaña sub-21
* Eurocopa de Fútbol Sub-21: 2009

## Notas 
## Véxase tamén 
### Ligazóns externas 
* Perfil en FIFA.com
Flaxelina

[miniatura|[Micrografía electrónica de *Helicobacter pylori* mostrando moitos flaxelos na superficie celular. Os flaxelos están formados por flaxelina.]]
A **flaxelina** é unha proteína globular procariótica que forma parte dos flaxelos bacterianos e ten propiedades inmunoxénicas. Moitas unidades desta proteína dispóñense formando un cilindro oco que constitúe o filamento do flaxelo bacteriano. Ten unha masa de 30.000 a 60.000 daltons. A flaxelina está presente en grandes cantidades en practicamente todas as bacterias flaxeladas ao ser o principal compoñente do flaxelo. Os flaxelos bacterianos están formados por un só tubo (non teñen a estrutura 9 + 2 de microtúbulos típica dos flaxelos eucarióticos).

## Estrutura 
A estrutura da flaxelina é responsable da forma helicoidal do filamento flaxelar bacteriano, a cal é importante para o seu correcto funcionamento.

Os extremos amino terminal e carboxilo terminal da flaxelina forman o núcleo interno da proteína, e son responsables da capacidade da flaxelina de polimerizarse formando un filamento. A porción central da cadea proteica constitúe a superficie externa do filamento flaxelar. Aínda que os extremos da proteína son bastante similares en todas as flaxelinas bacterianas, a porción central é moito máis variable.

## Resposta inmune 
A flaxelina estimula a resposta inmune do hóspede.

### En mamíferos 
Os mamíferos teñen respostas inmunes adquiridas (respostas de células T e anticorpos) contra as bacterias flaxeladas, que se producen frecuentemente contra os antíxenos flaxelares. Algunhas bacterias poden alternar no uso de varios xenes para as flaxelinas para así evadirse da resposta inmunitaria. Os cambios que afectan aos aminoácidos 89-96 do dominio N-terminal D1 foron identificados como fundamentais para a evasión do recoñecemento polo receptor TLR5 do hóspede.

A propensión da resposta inmune de actuar contra a flaxelina pode explicarse por dous feitos:

* A flaxelina é unha proteína extremadamente abondosa nas bacterias flaxeladas.  
* Existe nos hóspedes un receptor inmune innato específico que recoñece a flaxelina, que é o receptor de tipo Toll 5 (TLR5).

### En plantas 
Ademais, nas plantas unha secuencia de 22 aminoácidos (flg22) da parte N-terminal conservada da flaxelina activa os mecanismos de defensa do vexetal. A percepción da presenza de flaxelina na planta *Arabidopsis thaliana* funciona a través da quinase de tipo receptor FLS2 (*flagellin-sensitive-2*, sensible á flaxelina-2)). As proteínas quinases activadas por mitóxeno (MAPK) actúan como compostos sinalizadores, e o tratamento con flg22 afecta a máis de 900 xenes.

A preestimulación cun flg22-péptido sintético fai aumentar a resistencia contra os invasores bacterianos.

## Notas 
## Véxase tamén 
### Ligazóns externas 
*
Asociación Club Xeitu de la Montaña Occidental Astur-Leonesa

A **Asociación Cultural Club Xeitu de la Montaña Asturleonesa** é unha asociación cultural dedicada ao estudo, a protección e a divulgación da cultura e o patrimonio histórico, documental, antropolóxico, gráfico, folclórico e natural dos vales occidentais da montaña leonesa e asturiana, especialmente o val de Laciana en León. A presidenta honorífica da asociación é María Luisa Jorissen García e a asociación ten a súa sede no concello de Villablino (León).

## Historia 
A asociación nace en 1999 fundada por unha serie de persoas ligadas ao val de Laciana en León, que desexaban divulgar a cultura tradicional así como tamén o patrimonio histórico e natural da Laciana e os vales veciños da montaña asturleonesa que comparten o dialecto pachuezo como fala propia, como son as bisbarras leonesas de Babia, Luna, Ribas de Sil, e as bisbarras asturianas de Degaña e o Alto Narcea. Aínda que a asociación estuda e divulga todo tipo de temas relacionados con Laciana e os vales veciños esta asociación destaca pola defensa, o estudo e a divulgación da variante local da lingua asturleonesa chamada pachuezo.

## Logotipo 
O logotipo da asociación é o *Nacissus pseudonarcissus*, unha planta común en todo o norte cantábrico español, e que é coñecida na Laciana e nos vales lindeiros co nome de "gritsándana". Esta planta está bastante estendida no val de Laciana e nos vales veciños, e por esta razón, a asociación decidiu adoptala como símbolo propio etc.

A actividade principal da asociación é o estudo e a divulgación da variedade local da lingua asturleonesa chamada *pachuezo*. A asociación celebra de xeito anual dende o ano 2009 un certame literario chamado Certame Literario Guzmán Álvarez e tamén organiza dende o 2011 un concurso de recollida de toponimia tradicional chamado *Concha Lama*. De feito, publicou un dicionario de pachuezo, que foi recompilado por Manuel Gancedo en 2013. A asociación tamén celebra recitais de poesía en pachuezo, homenaxes ás figuras importantes da cultural local desas bisbarras leonesas e asturianas (como as homenaxes a Isabel Álvarez, Melchor R. Cosmen e Fernando Mayán) e charlas e exposicións de temas diversos relacionados cos vales da montaña occidental asturleonesa.

A asociación denunciou publicamente o mal estado de conservación de fitos históricos e naturais así como o dano aos espazos naturais ou xacementos históricos. Por exemplo a asociación denunciou o mal estado de conservación da *pedra furada de Carrasconte* ou o achado nun vertedoiro dunha placa commemorativa dos 100 anos de Sierra-Pambley.

## Notas 
## Véxase tamén 
* Lingua leonesa
* Provincia de León
* Asturleonés
* Villablino

## Ligazóns externas 
Páxina Web da Asociación Club Xeitu
Focílides de Mileto

**Focílides o Milesio** (Φωκυλίδης ὁ Μιλήσιος, nado *ca.* 560 a.C., foi un poeta gnomónico grego de Mileto, contemporáneo de Teognis de Megara.

## Traxectoria 
Focílides viviu na segunda metade do século VI a.C. na cidade de Gravunka. Escribiu máximas, literatura sentenciosa ou gnómica en grupos de dous ou tres hexámetros e algunha vez en dístico elexíaco. A súa poesía aproxímase pois ao epigrama, pero tamén á elexía; imita claramente a Semónides de Amorgos nos seus prexuízos misóxinos, pero segue tamén a Hesíodo. Estima que a palabra e o consello son superiores á nobreza e aspira á riqueza do campo e a unha cidade ordenada aínda que sexa pequena. Pertence, pois, á burguesía que xurdía nas cidades de Xonia nesta época e que carecía de ambicións políticas. Da súa obra non queda moito, pois non alcanzou a ter unha edición alexandrina, pero foi coñecido por Isócrates e en época imperial (Dión Crisóstomo). Deuse o seu nome a un poema didáctico que hoxe coñecemos por *Pseudo-Focílides*, que é en realidade do século I e posúe influencias xudías .

Moitas de tales pezas conteñen máximas de conduta e doutrina moral, e inícianse coa frase: "E isto, de Focílides", coma se con iso quixese deixar para sempre establecido que el foi o seu autor. Polo seu estilo elegante e sobrio, é seguro que as súas máximas foron aprendidas facilmente de memoria, cousa que debe de haberlle gañado popularidade nas escolas. Falsamente atribuíuselle un conxunto de normas escritas en 230 hexámetros; obra, segundo todas as posibilidades, dalgún alexandrino hebreo.

## Notas 
## Véxase tamén 
### Bibliografía 
* VV. AA., *Historia de la literatura griega*. Madrid: Cátedra, 1988. 
* Bonifaz Nuño, Rubén, *Antología de la Lírica Griega*. Nuestros Clásicos nº 71. UNAM. México 1988, p.&nbsp;59-64 

### Ligazóns externas 
* Sentenzas de Focílides.
** Textos en francés no sitio de Philippe Remacle (1944 - 2011); ed. en 1783, en París.
Bricio Serantes

dereita|miniatura|Necrolóxica en *La Región*.
**Bricio Serantes Echegaray**, finado en Ourense o 23 de abril de 1924, foi un sindicalista e agrarista galego.

## Traxectoria 
Tipógrafo e militante socialista en Ourense, actuou como secretario no Congreso socialista de Xixón (1902). Foi secretario da Agrupación Socialista de Ourense (1904). Foi presidente da Sociedad de Agricultores de Canedo (1908) e impulsor do asociacionismo campesiño en Ourense. Participou no mitin agrario de Lugo en maio de 1908 e asistiu á I Asemblea Agraria de Galicia. En 1924 era administrador da Panificadora Obrera de Ourense.

## Notas
Teognis

**Teognis de Megara** (en , Théognis ho Megareús) foi un poeta do século -VI partidario do código de valores individualista e aristocrático. Ante as inminentes guerras médicas, propoñía o *carpe diem*: non consideraba a guerra como un asunto patriótico, senón como unha fastidiosa interrupción da vida cotiá.

## Obras 
* *Elexías*. Texto e tradución por Francisco Rodríguez Adrados. Barcelona: Alma Mater, 1959. 
* *Elexías*. Selección e tradución de Juan Manuel Rodríguez Tobal. Tarazona, Casa del Traductor, 2003. 

## Véxase tamén 
### Bibliografía
*E.Cassin, J.Bottero, J.Vercoutter. *Historia Universal siglo XXI. Los imperios del Antiguo Oriente*, ISBN 84-323-0048-9.
*Hermann Bengtson. *Historia Universal siglo XXI. Griegos y Persas*, ISBN 84-323-0048-9.
### Ligazóns externas 
* Sobre Teognis: texto inglés con índice electrónico no Proxecto Perseus. Na parte superior dereita atópanse os rótulos activos "*focus*" (para cambiar ao texto grego) e "*load*" (para o texto bilingüe).
** Poemas elexíacos: texto inglés; sígase o mesmo procedemento.
* Sentenzas de Teognis (fragmentos de elexías).
** Textos en francés, con introdución e anotacións neste idioma, no sitio de Philippe Remacle (1944 - 2011): trad. de Henri Patin (1793 - 1876); ed. de 1877, en París. Os números en azul entre corchetes negros son rótulos activos que serven para cambiar ao grego.
*** Textos en grego no mesmo sitio. Os números en azul son rótulos activos que serven para cambiar á tradución francesa de Patin.
* Poemas escollidos de Teognis .
* Textos de Teognis en italiano en Wikisource.
** Textos en grego en Wikisource.
Mundial de Fútbol de 2014 - Fase final

A **fase final** da Copa do Mundo de Fútbol de 2014 celebrada no Brasil enfrontou aos campións e subacampións dos diferentes grupos da primeira fase. Así pois, dous equipos de cada grupo, dun total de dezaseis, enfrontáronse nunha primeira rolda a partido único, pasando os vencedores do mesmo aos cuartos de final. Despois de eliminatorias sucesivas xogouse a final cos dous equipos que pasaron todas as roldas:  e , gañando o título de campión finalmente a selección xermana. Houbo tamén un partido para decidir o terceiro posto entre os eliminados nas semifinais, o  e os , gañando o equipo neerlandés por 3-0. Todos horarios amosados corresponden á hora de Brasilia (UTC-3).

## Eliminatorias 
### Árbore 

## Oitavos de final 
### Brasil - Chile 
|300px|link=
|vhalign="top"|
|valign="top" width="50%"|

|}
miniatura|Brasil - Chile.

### Colombia - Uruguai 
|300px|link=
|vhalign="top"|
|valign="top" width="50%"|

|}

### Países Baixos - México 
|300px|link=
|vhalign="top"|
|valign="top" width="50%"|

|}

### Costa Rica - Grecia 
|300px|link=
|vhalign="top"|
|valign="top" width="50%"|

|}

### Francia - Nixeria 
|300px|link=
|vhalign="top"|
|valign="top" width="50%"|

|}

### Alemaña - Alxeria 
|300px|link=
|vhalign="top"|
|valign="top" width="50%"|

|}

### Arxentina - Suíza 
|300px|link=
|vhalign="top"|
|valign="top" width="50%"|

|}

### Bélxica - Estados Unidos 
|300px|link=
|vhalign="top"|
|valign="top" width="50%"|

|}

## Cuartos de final 
### Francia - Alemaña 
|300px|link=
|vhalign="top"|
|valign="top" width="50%"|

|}

### Brasil - Colombia 
|300px|link=
|vhalign="top"|
|valign="top" width="50%"|

|}

### Arxentina - Bélxica 
|300px|link=
|vhalign="top"|
|valign="top" width="50%"|

|}

### Países Baixos - Costa Rica 
|300px|link=
|vhalign="top"|
|valign="top" width="50%"|

|}

## Semifinais 
### Brasil - Alemaña 
|300px|link=
|vhalign="top"|
|valign="top" width="50%"|

|}
miniatura|Brasil - Alemaña.

### Países Baixos - Arxentina 
|300px|link=
|vhalign="top"|
|valign="top" width="50%"|

|}
miniatura|Países Baixos - Arxentina.

## Terceiro posto 
### Brasil - Países Baixos 
|300px|link=
|vhalign="top"|
|valign="top" width="50%"|

|}

## Final 
### Alemaña - Arxentina 
|
|vhalign="top"|300px|link=
|valign="top" width="50%"|

|}

## Notas 
### Aclaracións 
## Véxase tamén 
### Outros artigos 
* Brasil
* Copa do Mundo de Fútbol
* Mundial de Fútbol Brasil 2014
* Mundial de Fútbol Brasil 2014 - Final

### Ligazóns externas 
* Sitio web oficial da FIFA World Cup 
* Regulamento oficial da Copa Mundial da FIFA Brasil 2014
Ducado de Montblanc

O **Ducado de Montblanc** é un título nobiliario creado por primeira vez polo rei Xoán I de Aragón. Actualmente é un dos títulos vinculados tradicionalmente ao herdeiro da Coroa, por telo sido dos reis de Aragón, sendo a súa titular actual Lionor de Borbón, princesa de Xirona.

## Lista de Duques de Montblanc 
[miniatura|200px|[Martiño I de Aragón|Martiño o Humano, primeiro Duque de Montblanc.]]
**Dinastía da Casa de Aragón-Barcelona (1387-1396)**
* Martiño o Humano, 1387 - 1396

**Dinastía Trastámara (1412-1516)**
* Xoán II de Aragón, 1412 - 1458
* Fernando o Católico, 1458 - 1462
-*Guerra Civil Catalá 1462 - 1472*
* Fernando o Católico, 1472 - 1479
* Xoán de Aragón e Castela, 1478 - 1497
* Xoana I de Castela, 1497-1516

**Dinastía Habsburgo (1516-1700)**
* Carlos I de Aragón, 1516 - 1527
* Filipe I de Aragón e II de Castela, 1527 - 1556
* Carlos de Habsburgo, 1556 - 1568
* Filipe I de Aragón e II de Castela, (2ª vez), 1568 - 1571
* Fernando de Austria, 1571 - 1578
* Diego de Austria, 1578 - 1582
* Filipe II de Aragón e III de Castela, 1582 - 1605
* Filipe III de Aragón e IV de Castela, 1605 - 1626
* Baltasar Carlos de Austria, 1626 - 1640
-*Sublevación de Cataluña 1640 - 1652*
* Filipe III de Aragón e IV de Castela, (2ª vez), 1652 - 1657
* Filipe Próspero de Austria, 1657 - 1661
* Carlos II de Aragón, 1661 - 1700

**Título vacante, (1700 - 1996)**

**Dinastía Borbón (1996-...)**
* Filipe VI de España, 1996 - 2014
* Lionor de Borbón, 2014 - ...

## Véxase tamén 
*Príncipe de Asturias
*Príncipe de Viana
*Príncipe de Xirona
*Conde de Cervera
*Señor de Balaguer
Pinocchio (personaxe)

**Pinocchio** é o personaxe principal e un dos protagonistas do libro *As aventuras de Pinocchio*, escrita por Carlo Collodi (pseudónimo de Carlo Lorenzini) en 1881.

Pinocchio é unha marioneta de madeira que Geppetto crea e que cobra vida inesperadamente. Ó final convértese nun neno de verdade.

## Adaptacións cinematográficas 
[miniatura|Fotograma do filme perdido de 1936 *[Le avventure di Pinocchio*.|esquerda]]
miniatura|Pinocchio no filme de 1940 de Disney|esquerda

Pinocho tivo diversas adaptacións no cinema, sendo a máis soada o filme de animación realizado pola Disney en 1940. Antes, porén, xa se realizara unha outra adaptación, o filme italiano de 1936 *Le avventure di Pinocchio*, que non se finalizou xamais e que é considerado un filme perdido do que só fican uns cantos fotogramas.

* *Le avventure di Pinocchio* (1936)
* *Pinocchio* (1940), realizado pola Disney
* *Le avventure di Pinocchio* (1947)
* *Un burattino di nome Pinocchio* (1972)
* *Le avventure di Pinocchio* (1972)
* *Pinocchio and the Emperor of the Night* (1987)
* *The Adventures of Pinocchio* (1996)
* *The New Adventures of Pinocchio* (1999)
* *Pinocchio* (2002) de Roberto Benigni
* *Pinocchio 3000* (2004)
* *Bentornato Pinocchio* (2007)
* *Pinocchio* (2012)

## Véxase tamén 
### Outros artigos 
* *As aventuras de Pinocchio*
José Moreno Bello

**José Moreno Bello**, nado en Vioño (Carballo), foi un sindicalista e agrarista galego.

## Traxectoria 
Vivía na Grela, no concello de Oza, onde combinaba a explotación agraria co traballo de carpinteiro na cidade da Coruña. Militante anarquista, era un dos cadros máis sinalados na sociedade de resistencia dos carpinteiros. Participou na fundación do Centro de Estudios Sociales Germinal, que presidiu en 1904. Organizou en 1907 unha sociedade agraria na Grela que se integrou na Unión Campesina, da que foi membro fundador. Participou na I Asemblea Agraria de Galicia, na que ostentou a presidencia co apoio de Solidaridad Gallega, logo da automarxinación dos representantes do Directorio Antiforista de Teis e do abandono de Manuel Martínez Pérez e das seccións da Unión Campesina que o seguiron. Foi elixido concelleiro en Oza en setembro de 1909. Un dos sicarios dos caciques apodado Riola fíxolle un disparo de revólver sen consecuencias nas eleccións municipais no Concello de Oza de 1910 e José Moreno foi detido. En 1912 marchou á emigración.

## Vida persoal 
Casou con Dominga Torres e foi pai de José Moreno Torres.

## Notas 
## Véxase tamén 
### Bibliografía 
*
Portici

**Portici** é unha comuna italiana da rexión da Campania, provincia de Nápoles. Segundo o censo de 2010 tiña unha poboación de 58.905 habitantes. Esténdese por unha supreficie de 4&nbsp;km², polo que tiña, na data citada, unha densidade de poboación de 14.726 hab/km², o que fai dela unha das cidades de maior densidade de poboación do mundo.

Desde o ano 2002 ostenta o título de Cidade. Portici limita coas comunas de Ercolano, Nápoles e San Giorgio a Cremano.

Portici é a sede da Facultade de Agronomía da Universidade Federico II, instalada no antigo Palacio Real de Portici construído polo rei Carlos VII de Nápoles (futuro Carlos III de España) como residencia para a familia Borbón. O edificio máis tarde caeu en desuso debido á construción do Palacio Real de Caserta e, posteriormente, foi a seda da Escola Superior de Agricultura (*Scuola superiore di agricoltura*), máis tarde o Instituto Superior Agrario (*Istituto superiore agrario*) e, finalmente, coa reforma entrada en vigor no curso académico 1935-1936, pasou a ter as funcións de sede da Facultade de Agronomía.

En Portici está o Museo Nacional Ferroviario de Pietrarsa (*Museo nazionale ferroviario di Pietrarsa*), no que se exhibe a primeira locomotora fabricada en Italia, que funcionaba na primeira liña férrea do país, a Napoli-Portici, inaugurada o 3 de outubro de 1839.

Na cidade naceron personalidades como o rei Carlos IV de España, Ettore Sannino, escultor e pintor, e Guglielmo Ferrero (1871-1943), estudoso do pensamento político.

## Notas 
## Véxase tamén 
### Ligazóns externas 
* Páxina oficial de Portici 
* Area Vesuvio , , 
* Páxina web da Facultade de Agronomía  , 
* Páxina web do Grupo de Teatro San Cirola, asociación cultural ''L'Istrione* 
* Fotografías de Portici 
* Páxina web da *S.S.D. Portici 1906*, equipo de fútbol da cidade 
* *Atletica Portici* 
* Páxina web do *Basket Portici 2000'', equipo de baloncesto da cidade
Iseo de Atenas

**Iseo de Atenas** (en grego antigo Ἰσαῖος, *Isaĩos*), nado en Atenas *ca.* -420 e finado ca. -340, foi un dos dez oradores áticos. Especializouse en escribir discursos para ser lidos fronte aos tribunais. Uns poucos destes conserváronse ata os nosos días. Usaba o estilo simple de Lisias de Atenas, utilizándoo como medio de argumentación en complexas cuestións de orde xurídica.

En tempo de Dionisio de Halicarnaso xa non se coñecía ningún detalle da vida de Lisias, dado que Hermipo, que escribira unha lista dos discípulos de Isócrates, non o menciona.
## Véxase tamén
### Bibliografía 
*

### Ligazóns externas 
* Dionisio de Halicarnaso: *Iseo de Atenas* (*Ἰσαῖος Ἀθηναῖος*).
** Texto bilingüe grego - francés no sitio de Philippe Remacle (1944 - 2011). Ed. en 1826, en París.
* J.F. Dobson: *Os oradores gregos* (*The Greek Orators*, 1919).
** Apartado dedicado a Iseo de Atenas: texto inglés con índice electrónico no Proxecto Perseus.
* Iseo de Atenas: textos bilingües grego - francés no sitio de Philippe Remacle.
* Iseo no Proxecto Perseus.
Gaia Weiss

**Gaia Weiss**, nada o 30 de agosto de 1991 en París é unha actriz e modelo francesa de orixe polaca. Ata a actualidade destacou polo filme *Mary Queen of Scots* e a serie de televisión Vikings.

## Traxectoria 
Formouse na *London Academy of Music and Dramatic Art* e comezou a actuar en 1999.

## Filmografía 
## Véxase tamén 
### Ligazóns externas 
* Perfil da actriz en IMDb
Ben ordinario

Un **ben ordinario** é aquel ben de carácter económico que é caracterizado porque o seu nivel de consumo aumenta cando o seu prezo descende e o nivel do consumo baixa si o seu prezo ´é incrementado (mantendo idénticas as demais condicións). É contrario ao ben de Giffen.

A existencia dos bens de Giffen fóra do ámbito da teoría económica inda é disputado na actualidade, xa que os bens comúns tiveron menos acollida nos manuais de economía que o ben normal e ben inferior, o cal é empregado para non confundir as respostas ós cambios e aos ingresos. O emprego do termo "ben ordinario" inda está sendo útil, xa que permite que facer unha sinxela representación dos prezos e os ingresos. Un ben normal é sempre normal, mentres que un ben ordinario pode ser normal ou ben inferior.

miniatura|Gráfica representando o ben de Giffen.

## Distinción entre ingresos e os efectos dos prezos
## Véxase tamén
### Bibliografía
*Hal Varian: *Intermediate Microeconomics: A Modern Approach, Sixth Edition*, no capítulo sexto.
Jonathan Viera

**Jonathan Viera Ramos**, nado nas Palmas de Gran Canaria o 21 de outubro de 1989, é un futbolista español. Xoga de centrocampista e a comezos de 2024 fichou pola Unión Deportiva Almería.

## Notas 
## Véxase tamén 
### Ligazóns externas 
* Datos do xogador en bdfutbol.com
Trofeo Teresa Herrera 2014

A 69.ª edición do **Trofeo Teresa Herrera** celebrouse na Coruña os días 9 e 10 de agosto de 2014, recuperando o formato cuadrangular. Os participantes foron o Deportivo da Coruña, Sporting de Portugal, Nacional de Montevideo e Sporting de Gijón. O 11 de xullo anunciáronse os emparellamentos. O campión foi o Deportivo da Coruña, que se impuxo na finao ao Sporting de Gijón (1−0), logrando así o seu décimo oitavo título.

## Participantes 
## Partidos 
### Primeira semifinal 
| width="50%" valign="top" |

|}

### Segunda semifinal 
| width="50%" valign="top" |

|}

### Disputa polo 3º e 4º posto 
| width="50%" valign="top" |

|}

### Final 
| width="50%" valign="top" |

|}

## Notas 
## Véxase tamén 
### Outros artigos 
* Trofeo Teresa Herrera Feminino 2014

### Ligazóns externas 
* Trofeo Teresa Herrera
*Datos da final en rsssf.com
José Sanjurjo

Co nome de **José Sanjurjo** podemos referirnos a:

***José Sanjurjo Rodríguez**, activista anarquista da Coruña (1866-1946).
***José Sanjurjo Sacanell**, militar español (1872-1936).
Florin Niță

**Florin Constantin Niță**, nado en Bucarest o 3 de xuño de 1987, é un futbolista romanés. Xoga de porteiro e o seu equipo actual é o Steaua București.

## Véxase tamén 
### Ligazóns externas 
* Datos do xogador en transfermarkt.co.uk